Георги Щерев
Село Лясково

chitanka.info

Камък родопски е всяка къща…

Небето го скрива в синия връх.

Слънцето сутрин тук се завръща,

поело в горите първия дъх.

И през пътеки опасли баира,

с хората бърза и вечно търчи.

Децата търсят небето във вира,

греят в очите им светли лъчи…

Вечерта носи дъх от липите,

тихо е, тихо под всеки салкъм.

Чакат до късно нощем жените

тропот да чуят в заспал калдаръм.

През него минават пламнали дири —

на детството мое неписан адрес.

По гърбовете на стари баири

слизат децата с времето днес…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.